Document ID: /roh_data/filtered/fineweb-2-filterrobots_roh.jsonl.gz/47169

Grazia ad in gol en la 94avla minuta han ils Basilais pudì decider la partida per els. Il FCB po daventar campiun proxima dumengia cun in remis a chasa cunter YB.
Ulteriurs resultats:
Ils ulteriurs gieus da la 32avla runda da la Super League èn gia a fin. Ils Young Boys da Berna restan suveran sin il segund plaz da la tabella. YB ha gudagnà quest suentermezdi a chasa encunter Son Gagl cun 3:1. Per Son Gagl èsi gia stà la quarta terrada en seria.
Lucerna, ch'ha gudagnà ils davos quatter gieus, ils davos dus schizunt mintgamai cler cun 6:2, ha stuì sa cuntentar oz a chasa cun in pari da 0:0 cunter Thun.
Gia sonda aveva Sion battì Vaduz cun 4:0 ed Aarau pers encunter ils Grasshoppers cun 0:1. En la tabella resta il FCB a la testa. YB è cler sin il segund plaz. Sin il terz e quart plaz suondan Thun ed il FCZ. Aarau è a la cua da la tabella e sa plaunet sa preparar sin la relegaziun en la Challenge League. Da giugar en quest campiunadi svizzer èn uss anc quatter rundas.
RR sportissimo 17:00